omarkamali/wikipedia-monthly-next huggingface dataset:
النورڤيج

لمملكة د النورڤيج (ب النورڤيجية الجديدة: Noreg - ب النورڤيجية لقديمة: Norge) ولاّ النورڤيج ولاّ النرويج هي واحد لبلاد ف الشمال د أوروپا تيسكنو فيها تقريبا 5 د لمليون و نصّ د الناس.
تاتحدّها السويد و فينلاندا و روسيا من الشرق، لمحيط لأطلسي من لغرب و الدانمارك من الجنوب. اللغات الرسمية د النورڤيج هوما النورڤيجية و السامي، و لعاصمة ديالها هي أوسلو.

النورڤيج ماداخلاش ف الاتحاد الأوروپي، و تاتخدم العملة د الكرونا النورڤيجية. الملك د النورڤيج ديال دابا سميتو هارالد لخامس.

 التاريخ 
النرويج كاتعتابر وحدة من لبلدان لي سكنوها شعب جرماني لي هوا الڤايكينڭ لي هجم على بزاف ديال لبلدان بحال النڭليز، فرانسا و شي جزر لي دابا تابعين ل كندا، و كانو كاياخدو ثروات ديالهم و كايرجعو. و ملي عتانقو الديانة المسيحية ما بقاوش كايديرو غزوات.

 مصادر 



تصنيف:بلدان د ؤروپا
النيجر

لجمهورية د النيجر (بلفرانساوية: République du Niger) هي بلاد مافيهاش لبحر جات ف لوسط د إفريقيا و بالضبط فلمنطقة د الساحل. تسمًات بالنيجر علاود لواد د النًيجر اللي تيدوز من لأراضي ديالها. تيحدًوها من الشمال لجزائر وليبيا، من لغرب مالي وبوركينا فاصًو، من الشرق تشاد، و من لجنوب نيجيريا و بينين. 80% من لأراضي د بلاد هي صحراوية، ولأراضي لاخرا اللي قريبة مهددًة بالتصحر. النيجر وحدا من أفقر لبلدان فلعالم ولقتيصاد ديالها تيعتامد غالبا على لفلاحة وعلى التصدير د مواد خام بحال ليورانيوم.

فاللخر د لقرن 19 بدات فرانسا تاتحتًل لأراضي ديال النيجر، و ف 1904 دخُلات النيجر فإفريقيا لغربية لفرانساوية. بقا هاد ليستيعمار تال 1960، وهو لعام اللي أتستاقل فيه لجمهورية د النيجر، وغادي تبدا موراها فترة مافيهاش لإستقرار و أيكون حكم د لعسكر تال 1999 اللي تدار فيها قانون نتيخابي باش يبدا يطلع رئيس لبلاد بلينتيخابات.

تيسكنو فالنيجر تقريبا 22.5 مليون د الناس (لأغلبية ديالهم فلجنوب د لبلاد) و لعاصمة ديالها هي نيامي. اللغة الرسمية هي لفرانساوية، ولعملة اللي كاتخدًم فلبلاد هي لفرنك لغرب إفريقي. الرئيس د النيجر من 2011 لدابا هو محمدو يوسوفو.
 مصادر 


تصنيف:بلدان د إفريقيا
اليوسفية

اليوسفية، لي كان سميتها لويجانطي (ب لفرانساوية: Louis-Gentil)، هي مدينة مغريبية و جماعة ترابية حضرية كاينة ف إقليم اليوسفية، جهة مراكش آسفي، ساكنين فيها 67628 واحد، على حسب لإحصاء لعام 2014.

 تعليم 
 نسبة لأمية (نّاس لّي ما كايعرفوش يقراو ولا يكتبو) : 23,7%
 نسبة سّكان لّي قاريين فوق الليسي (ليسي و جامعة): 21,8%

 قتيصاد 
 نسبة نّاس نّشيطين (لّي يقدرو يخدمو): 43,7%
 نسبة لبطالة (نّاس لّي ما خدامينش و تايقلبو على خدمة): 32,2%
 نسبة نّاس اللي خدامين ف دّولة (ولا لبيطاليين اللي سبق ليهوم خدمو): 19,6%
 نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):39,2%

 مصادر 

تصنيف:جهة مراكش آسفي
تصنيف:مدون د لمغريب
تصنيف:بلايص مسكونين ف إقليم اليوسفية
باربادوص

باربادوص (بلينݣليزية: Barbados) هي واحد لبلاد جزيرة جات ف لكاريبي. لمساحة ديالها صغيرة بزاف وماتاتفوتش 439 كم². الطول ديال لبلاد كاملة هو 34 كم ولعرض ديالها 23 كم. أقرب بلدان لباربادوص هوما سانت ڤينسنت و لݣرونادين (168 كم) وطرينيضاض ؤ طوباݣو (400 كم).

ستعمرو بزاف د لبلدان باربادوص منها لبرتغال وصبانيا وبريطانيا (اللي ستعمراتها ف 1625). ستاقلات لبلاد نهار 30 نونبر 1966, ومن ديك الساعة وهي تابعة للمنظمة د لكومونويلث بحال لأغلبية د لبلدان اللي ستعمراتهم بريطانيا, ودخلات عضو مع لأمم لمتحدة.

تيسكنو ف باربادوص تقريبا 280.000 ديال الناس ولعاصمة ديالها وأكبر مدينة فيها هي بريدج تاون. اللغة الرسمية فلبلاد هي لينݣليزية, ولفلوس اللي تاتخدًم فيها هي الدولار د باربادوص. باربيدوس معروفة بالسياحة وتيجيوليها الناس من لعالم كامل باش يستافدو من لبحر ولجو ديالها.

 مصادر 


تصنيف:بلدان د أميريكا
تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:دولة ݣزيرة
بانݣلاديش

بانݣلاديش (ب لبينݣالية: গণপ্রজাতন্ত্রী বাংলাদেশ) هي واحد لبلاد ف لجنوب الشرقي ديال أسيا. تاتحدها لهند من ݣاع الجوايه، من غير لجنوب الشرقي، اللي عندها فيه حدود مع بورما، و لجنوب اللي تاطًل فيه على لخليج د لبنݣال. بانݣلاديش تاتعني لبلاد د لبنݣال ب اللغة لبينݣالية.

ف 1947، مورا ما خرجات بريطانيا من شبه لقارة لهندية، تقسمات ديك لمنطقة على جوج: لمنطقة د لهندوس هي لهند، و لمنطقة د لمسلمين هي پاكيستان، اللي كانت فيها پاكيستان لغربية ( هي پاكيستان ديال دابا)، و پاكيستان الشرقية (هي بانݣلاديش). علاود لحݣرة و لإهمال ليقتيصادي و السياسي و اللغوي، دارو الناس ديال پاكيستان الشرقية ثورة على پاكيستان لغربية، و وقعات حرب بيناتهم سالات ب ليستيقلال ديال پاكيستان الشرقية، اللي ولات هي لجمهورية الشعبية د بانݣلاديش ف 26 مارس 1971.

تيسكنو ف بانݣلاديش تقريبا 161 مليون واحد (هي الدولة التامنة من ناحية عدد السكان ف لعالم) و لعاصمة ديالها هي داكا. لعدد لكبير د السكان ديالها تيخلًيها هي الدولة لمسلمة التالتة من ناحية الناس ف لعالم. لفلوس اللي كاتخدًم ف لبلاد هي تاكا، و اللغة الرسمية هي لبينݣالية. بانݣلاديش داخلة مع لأمم لمتحدة و منظمة لكومنويلت و ليتيحاد د جنوب شرق آسيا د التعاون لإقليمي و مؤتمر لقمة لإسلامي.

 مصادر 


تصنيف:بلدان د أسيا
تصنيف:مقالات فيها مصدر و علاين 3000 بايت
باهاماس

لباهاماس، لمعروفة رسميا بلكومونويلث د لباهاماس (بلينݣليزية: Commonwealth of The Bahamas) هي واحد لبلاد جات فلكاريبي ولأراضي ديالها كلها جزر ف لبحر. لباهاماس فيها تقريبا 700 جزيرة منها لكبار والصغار، جاو كلهم فلمحيط لأطلسي. لباهاماس جات ف الشمال د كوبا وجمهورية الدومينيكان وهايتي، وقريبة للولاية د فلوريدا ف ميريكان.

باهاماس هي أول أرض وصل ليها كولومبوس من أوروپا ف 1492، ولكن الصبليون ماستعمروهاش وكملو للجزيرة د هيسپانيولا. لبريطانيين هوما أول بلاد ستعمرات لباهاماس ف 1718 وجابولبها بزاف د لعبيد من إفريقيا. ف 1807 حبسات بريطانيا التجارة د لعبيد وولاًو بزاف د الناس اللي كانو عبيد تيمشيو لباهاماس يسكنو فيها، وزادو كتر من مورا ما تحبسات لعبودية النيت فلبلاد ف 1834.

تيسكنو ف لباهاماس 332.634 واحد، 90% منهم عندهم أصول من إفريقيا. اللغة الرسمية فلبلاد هي لينݣليزية والعاصمة هي ناساو. لعملة اللي كاتخدًم ف لباهاماس هي الدولار لباهامي. لقتيصاد د باهاماس تيضور بزاف على السياحة اللي تادخًل 60% من الناتج لخام د لبلاد وتاتخدًم النص د لباهاميين تقريبا.
 مصادر 


تصنيف:بلدان د أمريكا الشمالية
تصنيف:دولة ݣزيرة
برغواطة

برغواطا (ب لأمازيغية : ⴱⴻⵔⵖⵡⴰⵟⴰ) هي تاني دولة أمازيغية-إسلامية بانت ف لمغريب (بعد إمارة نّكور)، دولة بانت ف كوشطا ديال لمحيط لأطلنتي، كانت لتيحاد ديال قبايل مصمودة، من بعد مادارو تورة ضد لعباسيين، دارو مملكة ديالهم ف تامسنا (دكالة دابا) بين 744 ؤ 1066 وكين لي كيقول بلي ف توسع ديالها لكبير شدات من شالة (سلا دابا) حتى واد تانسيفت، ؤ بايعو طريف لمطغري أمير عليهم. عاصمة برغواطا كانت هي أزمور ف بعض المرات و شالة و أسفي.

طريف المطغيري كيسميوه عوتاني ريورى او رياورا بتمازيغت وهي "لكي وري ناس طريقهم". وعلى حساب ماجانا من عند لموارخين لعرب فراه كون دين جديد لجمع بين نصرانية و ليهودية و ليسلام تاع الازارقة و الصفريين لي كعتابروهم خوارج هادشي لاش علاقة برغواطا ديمن خاسرة وممزياناش معا جيرانها الدريسيين و مغراوا.

 الدين ف برغواطا 

موصلناش بزاف على فعايل تاع برباتيين غير بلي كان عندهم قرآن و كتاب شريف تاع الله بالأمازيغية فيه 80 سورة كان منها سورة أيوب بتمازيغت و لي ترجمتها ب الداريجة هي:

 أبسمن ياكوش لي سيفط كتابو لناس   * * * * * *   هو لي بين ليهم خبارهم وقالو  لقاضية هي علم إبليس
 أي حاجة تتلعب اللسان ف الهضرة    * * * * * *   مايفك جرة لسان غير أكوش لي بحكامو عارفو بلحق لناس تقاد لحق

 ف تورات شعبي 
باقي تال دابا لأثر ديال البربراطيين وتال دابا شي ناس ف بلايص تاع دكالة و الشاوية و زمور مكدبحوش الفروج لكبير ف السن. عوتاني طقس تاع حليلو أولا كما كسميوه زمزم هو ف حقيقة طقس تاع بربراطيين تاع تبرك بالما مورا الدبيحة لي دابحينها بسميت أكوش. و كاين طقس أخر لي هو التبرك بدم الذبيحة و رشان الدم ف الحيوطا أولا لقنات تاع الدار. و جتماع على المحرقة ف يوم عاشورا و لغنا علا ود طليب لغفران و التبرك بالنار ب لخطو فوق منها. و حتا طليب الشتا من أنزار و بخصوص نْشيد ديال "تاغنجا ياربي تصب الشتا". حيت ف لأصل البرغواطية ديانة واخدينها من التورات تاع إمازيغن لي كانو ديك ساعة بسميت مصمودا و صنهاجة.

 مصادر 

تصنيف:أمازيغ
تصنيف:تاريخ د لمغريب
تصنيف:مقالات فيها مصدر و 3000 بايت
تصنيف:لمغريب ف لقرون لوسطانية
برلين

برلين (بلألمانية: Berlin) هيا لعاصيمة ديال ألمانيا و أكبر مدينة فيها، ؤ هيّا ف نفس لوقت وحدة من لجيهات 16 ديال ألمانيا. برلين كتحدها لجيهة (لاند) ديال براندنبورݣ من ݣاع الجّوايه. تّاريخ ديالها كيرجع ل نّص تّاني ديال لقرن 12 ولاكين ماولّات عندها أهمية كبيرة حتا ولّات لعاصيمة د لإمبراطورية لألمانية ف 1871.

برلين عندها تاريخ قديم و مهم ف لعالم، و فيها 3 ديال لبلايص اللي مسجّلين ف اللّيستا د معاليم التراث العالمي د ليونيسكو. من مورا لحرب لعالمية التانية، و بالضبط ف 1961، تقسمات لمدينة على جوج طراف، بيناتهم سور كانت سميتو "السور د برلين". لغرب د برلين كان تابع لألمانيا لغربية (كانت بلاد رأسمالية، لعاصمة ديالها هي بون)، و الشرق كان هو لعاصمة د ألمانيا الشرقية (اللي كانت بلاد شتراكية). السور د برلين طاح ف 1989، و من موراه ولات برلين مدينة وحدا، و تا لألمانيات بجوج تجمعو و ولاّو لجمهورية لفيديرالية د ألمانيا.

تيسكنو ف برلين تقريبا 4.5 مليون د الناس، و محسوبة مدينة عالمية ف بزاف د لمجالات بحال التقافة ولإعلام و الصيونص. فيها 4 ديال لجامعات د الدولة، و كتر من 30 ديال لفلوس. 67 واحد من اللي ربحو لجائزة د نوبل كانو خدّامين ولاّ مقيدين ف جامعة كاينة ف برلين. لمدينة عندها مطار دولي، و فيها لميطرو من عام 1902.

 تاريخ 
لمدينة تأسسات رسمياً ف لقرن 13، ولاكين كا بلاصة د سّكنى تقدر تكون قدم. لبحت لأركيولوجي كشف علا طراف د لخشب (يمكن تستعملو ف لبني) كيرجعو ل عام 1183.
 تصاور ديال برلين 

 مصادر 


تصنيف:مدون د ألمانيا
تصنيف:عواصم ديال بلدان
تصنيف:مقالات فيها مصدر و 3000 بايت
تصنيف:دول مدون
بروناي

اتحاد بروناي دار السلام (ب لونݣلي: Nation of Brunei, the Abode of Peace - بلمالاي: Negara Brunei Darussalam) هي واحد لبلاد ف لجنوب الشرقي د آسيا جات فالشمال د لجزيرة د بورنيو اللي تاتقاسمها معا ماليزيا و أندونيسيا. بروناي تاتحدًها ماليزيا من ݣاع الجوايه من غير الشمال اللي كاطًل فيه على لبحر د الشينوا لجنوبي.

بروناي تاتَعتابر دولة صناعية و متقدًمة و هي مرتًبة الرابعة ف مؤشر التنمية البشرية من مورا سنغافورة و كوريا لجنوبية و الجاپون. كانت مستعمرة ديال بريطانيا من 1888، و ستاقلات ف 1 يناير 1984 من بعد ثورة مسلحة. مورا ليستيقلال ديالها خدات لبلاد تجاه ديال الصناعة و لحداثة، و هادشي خلاً لقتصاد ديالها يطلع بزاف، بدرجة وصلات تال 56% ما بين 1999 و 2008. ف 2011، على حساب صندوق النقد الدولي، كانت برواني هي الدولة لوحيدة (مع ليبيا) اللي ما عندها تا كريدي.

تيسكنو ف بروناي تقريبا 442.000 واحد و لعاصمة ديالها هي بندر سيري بيݣاوان. اللغة الرسمية د لبلاد هي لمالاي و لفلوس اللي كاتخدُم فيها هي الدولار د بروناي. لإسلام هو الدين الرسمي د بروناي و تقريبا 79% د الناس ف لبلاد مسلمين.
 مصادر 


تصنيف:بلدان د أسيا
تصنيف:مقالات فيها مصدر و 3000 بايت
تصنيف:دولة ݣزيرة
بلغاريا

لجمهورية د بلغاريا (بلبلغارية: Република България) هي واحد لبلاد جات فلجنوب الشرقي د أوروپا وتاطًل على لبحر لكحل. تاتحدًها رومانيا من الشمال، تركيا و ليونان من لجنوب، و صربيا و مقدونيا الشمالية من لغرب.

بلغاريا عندها تاريخ طويل وكانو فيها بزاف د لحضارات منهم لإغريق والرومان والصلاڤ والدولة لعثمانية. ف 1946، عام من مورا لحرب لعالمية التانية، ولات بلغاريا دولة اشتراكية فيها حزب واحد. ف 1989، غادي يطيح لمعسكر الشرقي وغادي يخلي لحزب الشيوعي لبلغاري أحزاب خرا باش تتكون وتشارك فلينتيخابات، ومن ديك الساعة أتولي بلغاريا بلاد ديموقراطية.

تسيكنو فبلغاريا تقريبا 7 د لمليون د الناس ,لعاصمة ديالها هي صوفيا واللغة الرسمية اللي تاتًهضر فيها هي لبلغارية (اللي تاتًكتب بحرف سيريليك). لعملة د بلغاريا هي الليڤ. بلغاريا عضو فليتيحاد لأوروپي ودخلات ليه ف 2007، وهي عضو فبزاف د لمنظمات اخرى بحال حلف الشمال أطلسي (الناطو) و لأمم لمتحدة.
 مصادر 


تصنيف:بلدان د ؤروپا
تصنيف:الدول لأعضاء ف لإتحاد لؤروپي
بوركينا فاصو

بوركينا فاصو (بالفرانساوية : Burkina Faso) هي دولة ف غرب إفريقيا، مساحتها 274.200 كلم² وضايرين بيها ستا ديال البلدان : مالي ف الشمال والغرب، النيجر ف الشرق، بينين والطوݣو ف الجانوب الشرقي، غانا ف الجانوب، و الكوط ديڤوار ف الجانوب الغربي. عداد سوكان ديالها 20,321,378 . ولوغتها الراسمية هي لفرانساوية، ولكن خمسين ف المية د السوكان لوغتهوم الأم الموري. ف لبدو مورا ليستيقلال كانت البلاد سميتها جمهورية ڤولطا العوليا (1958 - 1984) حتى بدل ليها رئيسها طوما سانكارا السمية لبوركينا فاصو ف 1984. ناسها كيتسماو البوركينابيين و عاصمتها واݣادوݣو.

 مصادر 


تصنيف:بلدان د إفريقيا
بوروندي

بوروندي (ب لكيروندية: Republika y'Uburundi، ب لفرانساوية: République du Burundi) هي بلاد ماكاطلش على لبحر جات فلجنوب الشرقي د إفريقيا. تاتحدًها رواندا من الشمال، طنزانيا من لجنوب و الشرق، و جمهورية لكونݣو الديموقراطية من لغرب. بوروندي جات فلمنطقة اللي فيها ضايات بزاف و لحدود ديالها ف لجنوب تاطًل على الضاية ديال طانݣانيكا.

بوروندي كانت مملكة مستقلة تاتعيش فيها الشعوب ديال التوا و لهوتو و التوتسي، حتا للول د لقرن 20 فين حتلاًتها ألمانيا. مورا لحرب لعالمية اللولا اللي خسرات فيها ألمانيا، حتلاًت بلجيكا لبلاد و بقات مستعمرة ديالها تا ستاقلاًت ف 1962. مورا لستيقلال وقعو بزاف د لمشاكل و لينقيلابات تا طاح النظام لملكي و ولاًت لبلاد جمهورية فيها حزب واحد ف 1966. من ديك الساعة و لبلاد باقي ما فيهاش ستيقرار د السياسة ولا لقتيصاد. ف 2016، كانت تكلاسات بوروندي أتعس بلاد فلعالم.

تيسكنو ف بوروندي تقريبا 11 مليون د الناس و لعاصمة ديالها هي ڭيتيڭا. اللغات الرسمية ف لبلاد هي لكيروندية و لفرانساوية و لينݣليزية، و لفلوس اللي كاتخدًم هي لفرانك د لبوروندي. غير 13.7% د السكان د لبلاد اللي تيسكنو ف لمدون، و هي من النسب لقلال ݣاع ف لعالم.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
بورݣراݣ

بورݣراݣ هو واحد لواد فلغرب د لمغريب، الطول ديالو 240 كلم، تيخرج من لأطلس لمتوسط (جبل متورزݣان حدا مولاي بوعزة) وتيصبً فلمحيط لأطلسي، مابين لمدون د سلا و الرباط.

لمعدل د الصبيب د بورݣراݣ هو 23 ميترو مكعب ف التانية، ولكن فوقت لفيضانات، يقدر يوصل تال 1500.

 لأصل د سمية 
ف لعصر لقديم كان واد بورݣراݣ كيتسما واد سلا. كاين بزاف د النظريات على سميت بورݣراݣ ولأصل ديالها. من بينهم كاين هادو:
 بورݣراݣ بلأمازيغية تاتعني هاداك اللي غادي جاي (المد و الجزر).
 بورݣراݣ بلأمازيغية تاتعني مول لحجر الصغير (زعما لواد فيه حجز صغير "الرݣراݣ").

 التاريخ ديالو 
تصغير|يسار|250px|لمسار د بورݣراݣ.
بورݣراݣ عندو تاريخ قديم و مرتابط بزاف ب لمدون د سلا و الرباط. من بين أهم لأحدات اللي وقعو ف بورݣراݣ:
 ف 1269 بناو لمرينيين قناة مابين لواد و باب لمريسة ف سلا، اللي خلا لما يوصل تال تما، و ولا لمرسى ف لباب د لمدينة نيشان.
 ف لقرن 17 تأسسات لجمهورية د بورݣراݣ، اللي خدات سميتها من لواد، واللي كانت دولة جمعات سلا و الرباط و لوداية، و كان لواد عنصر مهم فيها.
 ف 1755 تبدلو التضاريس د لواد مورا الزلزال د لشبونة، و مابقاش صالح باش يكون فيه مرسى.
 ف 1936 حبسو لبركاصات من لواد و بدات تاتبنا لقنطرة د مولاي لحسن، اللي كانت هي أول قنطرة على لواد.
 السدود اللي فيه 
تصغير|252x252بك|لمصب ديال واد بورݣراݣ
ف 1974، تبنا السد ديال سيدي محمد بن عبد الله على بورݣراݣ, ف 17 كلم من المصب ديالو. كاين 7 د السدود خرا صغيرة عليه. لهدف دهاد السدود هو أولا تجمع لما اللي تيعاون فالشريب ولفلاحة، وثانيا باش ينتج الضو اللي تيمشي للمصانع.
 لمارينا د بورݣراݣ 
تصغير|252x252بك|واد بورݣراݣ من مارينا دسلا، قبالت الصور ديال المدينة د الرباط
بدا لمشروع د لمارينا د بورݣراݣ ف 2006، و لهدف ديالو هو تتقاد الضفة د لواد من الجوايه بجوج د الرباط وسلا، ويكونو فيه بزاف د لحوايج ولأنشطة اللي يقدر يديرهم الواحد إما سائح ولا تا اللي ساكن تمًا.
 أغاني عليه 
بزاف د لمغنيين غناو على بورݣراݣ حيث عندو تاريخ كبير كتيرشي حيت تيجمع مابين سلا والرباط. من بين لإنتاجات اللي كانو عليه كانلقاو:
 أوپيريط مشروع بورقراق, اللي معروفة تا بسميت "أنا رباطي، أنا سلاوي"، اللي كتبها لمسرحي أحمد الطيب لعلج، واللي لحًنها لموسيقار عبد السلام عامر.

 مصادر 

تصنيف:واد مغريبي
تصنيف:الرباط
تصنيف:سلا
تصنيف:مقالات فيها مصدر و 3000 بايت
تصنيف:جغرافيا د جهة الرباط سلا القنيطرة
بوطسوانا

بوطسوانا (بالتسوانية:Lefatshe la Botswana) هي بلاد ماكاطلش على لبحر جات ف لجنوب د إفريقيا. بوطسوانا بلاد واطية و 70% من لمساحة ديالها هي الصحرا د كالاهاري. تاتحدًها من لجنوب جنوب إفريقيا، من الشرق زيمبابوي، من لغرب ومن الشمال ناميبيا، و زامبيا من الشمال.

بوطسوانا كانت مستعمرة د بريطانيا من 1885 تال 30 شتنبر 1966، اللي كان هو النهار اللي ستاقلاًت فيه و دخلات فيه عضو للمنظمة د لكومنويلث.

بوطسوانا بلاد تأترات بزاف بلمرض د السيدا اللي جا لتقريبا 20% د الناس ديالها على حساب لإحصائيات د 2014.

تيسكنو ف بوطساونا تقريبا 2.3 مليون د الناس و لعاصمة ديالها هي ݣابورون. اللغات الرسمية د لبلاد هي لينݣليزية و التسوانية و لفلوس اللي كاتخدًم هي پًولا. بوطسوانا عضو د لأمم لمتحدة و ليتيحاد لإفريقي و لمجموعة د التنمية د إفريقيا لجنوبية.
 لمجتمع 
 ناس 
alt=|تصغير|عيالات باطسوانا ب لباس تقليدي ديالهم
فبوطسوانا لمجموعة لإتنية د لأغلبية هي طسوانا بـ79% من سكان، ولأقليات لكبار كاين لباكالانݣا، صان ولا أباطوا، لي معروفين ب باصاروا. لقبايل خرين هوما بايي، بامبوكوشو، باسوبيا، باهيريرو، و باكݣالاݣادي. زيد عليها لبويض ولهنود، لي قلال وتقريبان قد قد. لهنود ديال بوطسوانا مكونين من أجيال مختالفة، شي وحدين كانو هاجرو من لموزامبيق، كينيا، طانزانيا، جزر لموريس، و جنوب إفريقيا، ؤ وحدين خرين هوما لجيل لول لي هاجر من لهند نيشان. من بعد 2000، وبسباب لوضعية لقتيصادية فزيمبابوي، لعاداد ديال زيمبابويين فبوطسوانا طلع لكتر من عشرالاف.

قل من عشرالاف واحد من صان مزالين عايشين بطريقة تقليدية ديال صيادة ولقطف. من لخر ديال تسعينات، لحوكومة د بوطسوانا كاتحاول تخرج صان من لأراضي ديالهم تاريخية. جايمس أنايا، لمقرر لخاص د لأمم لمتحدة على لحالة د حقوق لإنسان ولحريات ديال ناس لأصليين، فـ2010 وصف بلي لخصارة ديال لأراضي هو واحد من لمشاكيل لي كيعاني منها ناس لأصليين د بوطسوانا، وعطا لميتال ديال صان لي جراو عليهم من لمحمية د كالاهاري لوسطانية. من بين لقتيراحات د أنايا لي عطاهم للمجليس د حقوق لإنسان فلأمم لمتحدة هو أنه هو خاص يدارو برامج ديال تنمية لي غادي تعاون ناس بحال صان وباكݣالاݣادي، ويتشاورو معاهم باش يديرو ليهم أنشطة داخلة فتقافة ديالهم بحال صيادة تقليدية ولقطف.

 مصادر 


تصنيف:إفريقيا
تصنيف:مقالات فيها مصدر و 3000 بايت
تصنيف:بلدان د إفريقيا
بينين

بينين ولاً لجمهورية د لبينين (بلفرانساوية: République du Bénin) هي بلاد جات فلغرب د إفريقيا. تاتحدًها من لغرب الطوݣو، من الشرق نيجيريا، من الشمال بوركينا فاصًو والنيجر، ومن لجنوب لخليج د بينين.

فاللًول دلقرن 17 كانت لمنطقة اللي فيها لبينين كاتسمًا بالساحل د لعبيد حيث كانوا بزاف د لعبيد كيتسيفطو من تمًا للقارة د أميريكا. ف 1892 تمنعات التجارة د لعبيد وضعاف ليقتيصاد د ديك لبلاصة. حتلاتًها فرانسا وسمًاتها داهومي لفرانساوية. ستاقلات بينين من فرانسا ف 1960 و دارت حكومة ديموقراطية. ف 1972، غادي يوقع نقيلاب عسكري و غادي تتأسس لجمهورية الشعبية د بينين، اللي كانت جمهورية ماركسية لينينية. ف 1990 غادي يحبس هاد النظام وغادير بينين دستور جديد اللي ولاًت موراه جمهورية بينين, وفيها تعدد لأحزاب.

تسيكنو فبينين تقريبا 11.5 مليون د الناس، ولعاصمة ديالها هي پورطو نوڤو (لمرسى الجديد)، ولكن لمقر د لحكومة كاين فلمدينة د كوطونو، اللي هي أكبر مدينة ولعاصمة ليقتيصادية د لبلاد. اللغة الرسمية هي لفرانساوية، وكاين بزاف د اللغات محلية تيتهضرو فبلاد بحال فون ولا يوروبا. لبنين جمهورية داخلة فبزاف د لمنظمات عالمية بحال لأمم لمتحدة و ليتيحياد لإفريقي ومنظمة لمؤتمر لإسلامي ولمنضمة لعالمية د لفرونكفونية.
 مصادر 


تصنيف:بلدان د إفريقيا
تصنيف:مقالات فيها مصدر و علاين 3000 بايت
تاريخ بلغاريا من 1989

التاريخ ديال بلغاريا من بعد 1989 هي لفترة من التاريخ لبلغاري لّي بدات بعدما طاح النظام الشيوعي و بدات الديموقراطية.

 النهاية ديال لحكم الشيوعي 
تصغير|طوضور جيڤكوڤ تحيد من لمنصب ديالو مور 35 عام من قيادة لحيزب الشيوعي
الإصلاح ف تيجاه التحرير، ف المجال الإجتماعي، السياسي و الإقتصادي، ف دول شرق ؤروپا بدا ب البرنامج الإصلاحي ديال ميخاييل ݣورباتشيڤ ف لإتحاد السوڤياتي، لّي وصل تأتيرو ل بلغاريا ف اللخر ديال التمانينات. ف الحقيقة، السمطا بدات ترخف ف اللخر ديال الفترة السطالينية، و بقات كترخف شوية بشوية حتى ولاو بزاف ديال الكتوبا لّي كانو ممنوعين كيترجمو، وحتى أفلام هوليوود و غيرهم. و البوتيكات بداو يبانو و كيبيعو منتوجات غربية يديرو ليها الإشهار (الإشهار لّي كان عموما ما معروفش و مامستعملش ف دول الكتلة الشرقية حيتاش كلشي كان كيقدر يشري غير منتوج واحد). هاد التحول ف اللخر ديال سنوات الشيوعية بين ل ناس حلف وارسو ب الأهمية ديال تدمير الريدو د الحديد. هادشي كلو و السياسة ديال ݣورباتشيڤ خلق حرية و مطالب ب الديموقراطية بين الناس.

ف نونبر 1989، بداو مظاهرات ف صوفيا ل أسباب بيئية، لّي من بعد تطورو ولاو حملة عامة كطالب بإصلاح سياسي. ومنين الشيوعيين ما تدخلوش باش يفرقو المظاهرات، بان بلّي كاين احتمال يكون شي تغيير. ف الواقع، الحزب الشيوعي تفاعل مع المظاهرات وقال طوضور جيڤكوڤ من رئاسة الحزب و من رئاسة البلاد و عوضو ب پيتار ملادينوڤ. ولكن هاد الحركة ربّحاتهم غير شوية ديال راحة البال. ف فبراير 1990، المظاهرات ف الشارع بززات على الحزب الشيوعي يتنازل على السلطة و ف يونيو 1990 دّارو أول انتخابات حرة من 1931، لّي ربح فيها الحزب الإشتراكي البلغاري (السمية الجديدة ديال الحزب الشيوعي). ف يوليوز 1991 تكتب دستور جديد، اللي دخل المناصب المنتخبة ديال الرئيس، رئيس الووزرا و الحكومة.

 مصادر 

تصنيف:تاريخ
تصنيف:بلغاريا
تصنيف:التاريخ ديال دابا على حساب لبلاد
تركمانستان

تركمانستان (بالتركمانية: Türkmenistan - بالروسية: Туркмения) هي بلاد جات ف وسط آسيا. تاتحدّها أفغانستان من لجنوب الشرقي، إيران من لجنوب و لجنوب لغربي، أوزباكستان من الشرق و الشمال الشرقي، كازاخستان من الشمال و الشمال لغربي، و لبحر د قزوين من لغرب.

تركمانستان جات ما بين بزاف د لحضارات و كانت تادوز منها الطريق د لحرير التاريخية. ف لقرون لوسطانية حكمو لمنطقة لمغول، و موراهم جاو لفارسيين. ف 1881، دخلات لإمبراطورية الروسية و حتلات لبلاصة كاملة. من مورا التورة لبولشوڤية، ستاقلات تركمانستان، و لكن دغيا (ف 1925) دخلات ف لإتحاد السوڤياتي و ولاّت هي لجمهورية التركمانية السوڤياتية لإشتراكية. ف 1991، مورا ما تفكّك لإتحاد السوڤياتي، رجعات تركمانستان عاود دولة مستاقلة.

تيسكنو ف تركمانستان تقرييا 6 د لمليون د الناس، و لعاصمة ديالها هي عشق آباد. اللغة الرسمية هي التركمانية، ولكن بزاف د الناس تيخدّمو الروسية ف لحوايج الرسمية. لفلوس ديال تركمانستان هي ل مانت. لإقتصاد د لبلاد تيعوّل بزاف على لݣاز الطبيعي (عندها رابع أكبر احتياطي د لݣاز ف لعالم). تال 2012، كانت تركمانستان بلاد فيها حزب واحد (سميتو لحزب الديموقراطي)، و الرئيس د لبلاد من 2007 لدابا هو ݣوربان ݣولي بردي محمدوڤ.

 مصادر 


تصنيف:بلدان د أسيا
تصنيف:مقالات فيها مصدر و علاين 3000 بايت
تشاد

تشاد, رسميا لجمهورية د تشاد (بلفرانساوية: République du Tchad) واحد لبلاد جات فوسط إفريقيا وماكاطلش على لبحر. تاتحدًها من الشمال ليبيا, السودان من الشرق, لكاميرون, نيجيريا من لجنوب لغربي، والنيجر من لغرب, و جمهورية وسط إفريقيا من لجنوب. تشاد هي خامس أكبر بلاد فإفريقيا من ناحية لكبر.

ستعمرات فرانسا التشاد ف 1920 وبقات فيها 40 عام تا استاقلاًت ف 1960. من ديك الساعة, وقعات حرب أهلية فلبلاد ووقعو بزاف د التمردات ولمشاكيل, اللي خلاو لوضع السياسي فلبلاد باقي مامستاقرش تال دابا. بزاف د لمؤشرات والتقارير تاتعتابر تشاد من لبلدان لفقيرة ݣاع و اللي فيها أكبر النسب د لفساد فلعالم.

ف 2003 تكتاشف لپطرول فتشاد وولاًُ هو أول مصدر د لفلوس لليقتيصاد ديالها, وفاتت الصادرات التقليدية ديال لبلاد بحال لقطن.

تيسكنو فالتشاد 13.6 مليون د الناس و لعاصيمة ديالها هي ندجامينا. اللغات الرسمية فلبلاد هي لعربية ولفرانساوية, وعاد كاين تقريبا 200 لغة وإثنية مختالفة فيها. تقريبا 55% من التشاديين مسلمين, و 40% منهم مسيحيين. لفلوس اللي تيتخدُمو فتشاد هوما لفرانك لوسط إفريقي. الرئيس ديال الدولة من 1990 تال دابا هو دريس ديبي.

 مصادر 


تصنيف:بلدان د إفريقيا
تونس

تونس (رسمياً الجمهورية التونسية) هي واحد لبلاد ف شمال إفريقيا. حابسها من الشمال و من الشرق لبحر لبيض لمتوسط، ومن لجنوب الشرقي ليبيا، ومن لغرب دزاير. لعاصمة ديالها هي تونس لعاصمة. لمساحة ديال تونس هي 163.610 كم²، و تيسكنوا فيها 11.7 مليون د الناس على حساب لإحصائيات د 2019.

تونس بلاد عندها حضارة قديمة من يامات لإمبراطورية لقرطاجية، ؤ مملكة نوميديا. ولّات تابعة ل لإمبراطورية رّومانية مورما طاحت قرطاج ف لحرب لبونيقية تّالتة ف 146 قبل لميلاد، ؤ تسمّات إقليم أفريكا، لي منها جات سّمية د لقارة د إفريقيا كاملها. حتلّوها لڤنداليين ف لقرن لخامس لميلادي ؤ أسّسو مملكة ديالهوم تماك، تا طيّحوها لبيزطيين.

معا دخول لإسلام، ولّات تونس تابعة ل لأمويين ؤ موراهوم لعباسيين، ؤ كانت كاتسمّا إفريقية لي تخادت من سّمية د لإقليم رّوماني لقديم لي كان تماك. معا طلوع لفاطميين، صبحات مركز ديال دولة شادة من لمغريب تال ليبيا، ؤ كان عندها صراع معا لأمويين د لأندلوس. تونس كانت أيضا تابعة ل لموحدين ف لقرن 12، ؤ ملي ضعافو ستاقلات تحت حكم د لحفصيين.

لقرن 16، ولات تابعة للدولة العثمانية، وكانت سميتها "لإيالة التونسية". ف 1881، ولاًت مستعمرة د فرانسا حتا ستاقلات ف 1956 و كانت سميتها لمملكة التونسية. ف 1957، غادي تولي جمهورية، وغادي يكون أول رئيس ديالها هو لحبيب بورݣيبة.

اللغة الرسمية فتونس هي لعربية، و لفلوس اللي تيخدًمو سميتهوم الدينار التونسي. الرئيس ديال تونس ديال دابا سميتو قيس سعيد.

 مصادر 


تصنيف:مقالات فيها مصدر و 3000 بايت
تصنيف:بلدان د إفريقيا
توڤالو

توڤالو (بلينݣليزية: Tuvalu) هي بلاد أرخبيل د 9 د لجزر، جات ف لمحيط لهادي مابين هاواي و ؤسطراليا، و تابعة للقارة ديال أوقيانوسيا. أقرب لبلدان ليها هوما جزر صالومون و ڤانواتو و ناورو و كيريباتي و صاموا و فيدجي. توڤالو هي تالت أصغر بلاد ف لعالم من ناحية السكان، و رابع أصغر بلاد من جيهة لمساحة.

أول مرّة وصلو لأوروپيين للجزر د توڤالو كانت ف 1568 ملّي داز حداها واحد لباطّو صبليوني. ف اللول د لقرن 19، ستعمراتها بريطانيا، اللي زادتها للإمبراطورية ديالها. ف 1974، تدار استفتاء اللي قررو فيه الناس ديال توڤالو يستاقلّو. ف 1978، ستاقلاّت لبلاد و دخلات مع لمنضمة د لكومنويلت.

تسيكنو ف توڤالو شويا كتر من 11.000 واحد، و لعاصمة ديالها هي فونافوتي. اللغات الرسمية ديال لبلاد هوما التوڤالوية و لينݣليزية، و لفلوس اللي كيتخدّمو هوما الدولار د توڤالو و الدولار لأوسطرالي. ف عام 2000، دخلات توڤالو ف لأمم لمتحدة، و هي داخلة تا مع لبنك الدولي و صندوق النقد الدولي. توڤالو من لبلدان لقلال ف لعالم اللي ما داخلاش مع بزاف د لمنضمات الدولية. بحال دابا هي ما داخلاش مع منضمة التجارة لعالمية و ماداخلاش مع لأنطرپول.

 مصادر 


تصنيف:بلدان د ؤقيانوسيا
تصنيف:دولة ݣزيرة
تيزنيت

تيزنيت مدينة مغريبية و جماعة ترابية حضرية كاينة في إقليم تيزنيت، جهة سوس ماسة، ساكنين فيها 74067 نسمة، على حسب الإحصاء العام 2014.
 إحصائيات 
 نسبة الأمية : 22,2%
 نسبة السكان اللي قاريين فوق الليسي (ليسي و جامعة): 22,9%
 نسبة الناس النشيطين (اللي يقدرو يخدمو): 45,2%
 نسبة البطالة: 14,4%
 نسبة الناس اللي خدامين في الدولة (و البيطاليين اللي سبق ليهوم خدمو): 23,3%
 نسبة الناس اللي خدامين ف لپريڤي (و البيطاليين اللي سبق ليهوم خدمو):40,6%
 مصادر 

تصنيف:جهة سوس ماسة
تصنيف:مدون د لمغريب
تصنيف:بلايص مسكونين ف إقليم تيزنيت
تيمور الشرقية

تيمور الشرقية (ب لبرتغالية: República Democrática de Timor-Leste) هي بلاد د بزاف د لجزر جاو فشرق آسيا. أكبر طرف د لبلاد هو النص الشرقي د لجزيرة د تيمور، وعاد كاين لجزر د أتاورو و جاكو و أوكوسي. تيمور تاتحدّها أندونيسيا من لغرب، و لبحر د تيمور من الجوايه لاخرا. لبلاد ما بعيداش بزاف على ؤسطراليا، تقريبا ما بين تيمور الشرقية و لمدينة د داروين شي 640 كيلوميطر.

تستعمرات لبلاصة اللي فيها تيمور الشرقية من لبرتغال ف لقرن 16، و بقات تابعا ليها تال نهار 28 نونبر 1975، اللي هو النهار اللي علنات فيه تيمور ليستيقلال ديالها. فنفس لوقت، دخلو لقوات ديال أندونيسيا للبلاد و علنوها طرف من أندونيسيا و لمقاطعة رقم 27 ديالهم. هاد لوضعية دارت حرب بين الناس ديال تيمور و لعسكر د أندونيسيا، اللي بقات تال 1999، فين تدار ستيفتاء ديال لحكم الذاتي نظماتو لأمم لمتحدة. النتيجة د ليستيفتاء كانت هي لإستقلال د تيمور الشرقية، اللي ولات هي أول دولة تاتستاقل ف لقرن 21، و دخلات مع لأمم لمتحدة نهار 20 ماي 2002.

تيسكنو ف تيمور الشرقية تقريبا 1.3 مليون د الناس، و لعاصمة ديالها هي ديلي. كاين جوج لغات رسمية ف لبلاد هوما لبرتغالية و التيتوم، و لفلوس اللي كاتخدّم هي الدولار لميريكاني. تيمور الشرقية هي وحدا من الجوج بلدان ف جنوب شرق آسيا اللي فيها لمسيحيين أغلبية. الدولة لاخرا هي لفيليپين.

 مصادر 


تصنيف:بلدان د أسيا
تصنيف:مقالات فيها مصدر و علاين 3000 بايت
تصنيف:دولة ݣزيرة
جامايكا

جامايكا (ب لينݣليزية: Jamaica) هي بلاد جزيرة جات ف لبحر د لكاريبي. جامايكا هي تالت أكبر جزيرة ف لكاريبي، مورا كوبا و هيسپانبولا. جامايكا محدودة من لبحر د لكاريبي من ݣاع الجوايه. جات تقريبا 145 كيلومطر ف لجنوب ديال كوبا، و 191 كيلومطر من لغرب ديال هايتي.

لجزيرة ديال جامايكا تحتلات من صبانيا ف 1494، و كانت من لبلايص اللّولا اللي وصل ليها كريسطوف كولومبوس. لأغلبية ديال السكان لأصليين ماتو من مورا ديك لمجية، إما من لمستعمرين نيشان، و لا بلأمراض اللي جابوها معاهم. بداو الصّبليون موراها كيجيبو بزاف د لعبيد من إفريقيا يخدمو تمّا ف لفلاحة. ف 1655، خدات بريطانيا لجزيرة من صبانيا، و سمّاتها جامايكا. ف لوقت ديال لستعمار لبريطاني، ولاّت جامايكا من لمصدرين لكبار ف لعالم د السّكار. ف 1838، عطات بريطانيا لحرّية لݣاع لعبيد اللي فيها، و بزاف من هادوك اللي كانو ف جامايكا ختارو يولّيو فلاحة تيخدمو لراسهم.

ستاقلات جامايكا من بريطانيا نهار 6 غشت 1962، و لكن راها تابعا للكومنويلث، و للتاج لبريطاني، و لملك ديالها دابا هو تشارلز التالت.

تيسكنو ف جامايكا تقريبا 2.9 مليون د الناس، و لعاصمة ديالها هي كينݣسطون. اللغة الرسمية د لبلاد هي لينݣليزية، و لفلوس اللي كاتخدّم هي الدولار الجامايكي. جامايكا تعرفات عالميا ب لموسيقى ديال الريݣي، و الدين الراسطافاري. من أشهر الجامايكيين ف التاريخ كان لمغنّي بوب مارلي، و الجرّاي أوساين بولط، اللي كيتعتابر أسرع راجل ف لعالم.

 مصادر 


تصنيف:بلدان د أميريكا
تصنيف:بلدان د أمريكا الشمالية
تصنيف:مقالات فيها مصدر و علاين 3000 بايت
تصنيف:دولة ݣزيرة
جايزة نوبل

جايزة نوبل (ب ، ب )
هي واحد لمجموعة من ستة د لجوايز لعالمية كلا عام كتعطى ل لأكاديميين و لمتقافين ؤ لعولاما من عند لمؤسسات سّويدية. سّيد لي تسمات هاد لجايزة بسميتو هو لمخترع سويدي لي ختارع ديناميت، ألفريد نوبل لي قبل ما يموت وصا ف لوصية ديالو بلي خاص تبقا تعطا جايزة نوبل من لفلوس ديالو لݣاع نّاس لي ساهمو فتطور د بشرية ف شي ضومينات، ؤ تعطات لجايزة أول مرة ف لأداب، لميدسين، لفيزيك، شيمي، و سّلام عام 1901.

ف عام 1968، غادي يأسس لبنك صونطرال د سويد جايزة خرة ف ليكونومي؛ وخا ما وصاش عليها ألفريد نوبل.

من بعد غادي تزاد الجايزة ديال ليكونومي.

لجوائز د نوبل تاتفرق ف دجنبر كل عام، و تاتعطا ف جوج مدون (على حساب لموضوع)، و اللي هوما سطوكهولم و أوسلو.تسليم جوائز نوبل للفائزين في أوسلو وستوكهولم اليوم - وكالة أنباء البحرين (2023)

 مصادر 


تصنيف:جوايز د صيونص ؤ طيكنولوجيا
تصنيف:ألفريد نوبل
جردة د لماجوريل

جردة د لماجوريل (بلأمازيغية ⵓⵔⵜⵉ ⵎⴰⵊⵓⵔⵉⵍ) هي جردة نباتية ديال جوج و نص فدّان د لأرض، و جردة منظر طبيعي ديال فنان، جات ف مدينة مراكش ف ݣيليز.Painters I Should Have Known About (007) Jacques Majorelle". Articles & Texticles. 2007. الأرشيف ديال  06 نونبر 2016."Bienvenue au Jardin Majorelle" (ب لفرانساوية). Jardin Majorelle. الأرشيف ديال 7 أكتوبر 2018. تسمات ب "لماجوريل" على سمية هداك اللي بناها و اللي هو الرسام الستشراقي لفرانساوي جاك ماجوريل، واللي بدا التأسيس ديالها فعام 1924.

ف 2017 صبغ الرسام الديور و لحيوطا دياول الجردة بالصباغة الزرقة (زرق ماجوريل)، بعد هادشي دار الرسام كسيدة و داوه ل فرانسا فين مات. ليوما هاد الجردة كاتعتبر من لمعالم لمهمة ف مدينة مراكش و لي فيها بزاف د شجر و لورد اللي قليل فين يتلݣا بحالو ف لعالم. ولكن هاد لبلاصة معروفة كتر بالنواع ديال الضرݣ اللي تخاد من بزاف د لبلايص ف لعالم.

 شوف حتا 

 لموقع دلنترنيت دجردة لماجوريل.

 مصادر 

تصنيف:مراكش
تصنيف:تقافة د لمغريب
تصنيف:متاحف د لمغريب
جزر لقومور

جزر لقومور (بلقومورية: Umoja wa Komori - ب لفرانساوية: Union des Comores) هي بلاد ديال لجزر جات ف لمحيط لهندي قبالت الشرق د إفريقيا. أقرب لبلدان لجزر لقومور هي موزامبيق، طنزانيا، ماداݣاسكار و سيشيل. لأصل ديال السمية ديال الدولة ماجي من كلمة  (لݣمرة) ب لعربية.

تيسكنو ف جزر لقومور تقريبا 850.000 د الناس و لعاصمة ديالها هي موروني. اللغات الرسمية د لبلاد هي لقمرية و لفرانساوية و لعربية، و لفلوس اللي كاتخدًم فيها هي لفرانك د لقومور. جزر لقومور كانت مستعمرة فرانساوية من اللخر د لقرن 19 تال 1975، اللي كان هو لعام اللي ستاقلات فيه. من نهار ستاقلات فيه تال دابا وقعو ف لبلاد كتر من 20 نقيلاب و لا محاولات د نقيلاب عسكري، و حتا محاولات باش يقتلو الروايس، و هادشي خلاها دولة ما فيهاش ليستيقرار بزاف.

حيت لعربية لغة رسمية فيها، جزر لقومور داخلة مع جامعة الدول لعربية، و هي أكثر دولة جات ف لجنوب و داخلة ف ديك لمنظمة، و لبلاد لوحيدة اللي جات كاملة تحت خط لإستواء و داخلة معاها.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:دولة ݣزيرة
جزر مارشال

جزر مارشال، رسميا لجمهورية د جزر مارشال (بلينݣليزية: Republic of the Marshall Islands - بلمارشالية: Aolepān Aorōkin Ṃajeḷ) هي بلاد أرخبيل، جات ف لمحيط لهادي، و تابعة للقارة ديال أوقيانوسيا. أقرب لبلدان ليها هوما كيريباتي و ناورو و ميكرونيزيا. مارشال فيها 1156 جزيرة، و محسوبة على لمجموعة د لجزر د ميكرونيزيا. لجزر د مارشال هي أكتر بلاد ف لعالم من ناحية شحال لمساحة ديالها فيها لما (97.87%).

لجزر د مارشال تسكنات من بنادم تقريبا 2000 عام قبل لميلاد. أول مرة وصلوليها لأوروپيين كانت جوايه 1520، ملّي داز حداها فرناندو ماجلان و مستكشفين صبليون آخرين موراه. تسمّاو لجزر على سميت بحّار د لعسكر د بريطانيا سميتو دجون مارشال، حيت كان هو أوّل واحد رسمهم ف خريطة ما بين الشينوا و ؤسطراليا. أول بلاد حتلات لجزر كانت هي صبانيا، ف 1528، ولكن باعتهم لألمانيا ف 1885. من مورا لحرب لعالمية اللّولا، خدات الجاپون لجزر كاملين من ألمانيا اللي خسرات لحرب. ولكن ف وسط لحرب لعالمية التانية، من مورا ما خسرات الجاپون تا هي، خدات لميريكان لجزر ف 1944 و وجمعاتهم مع لمستعمرات لاخرا ديالها ف لمحيط لهندي. بقات جزر مارشال تابعة للميريكان تال 1979، و هو لعام اللي ستاقلات فيه.

تيسكنو ف لجزر د مارشال شويا كتر من 58.000 د الناس و لعاصمة ديالها هي ماجورو. اللغات الرسمية د لبلاد هوما لينݣليزية و لمارشالية، و لفلوس اللي كاتخدّم هي الدولار لميريكاني. لأغلبية د لإقتصاد د جزر مارشال تيدور على لمعاونة اللي تاتجيها من لميريكان (لملاين د الدولارات كل عام) حيت مخليا فيها قواعد عسكرية ديالها، و تاتخلص تعويضات على التجارب النووية اللي كانت كادّير تمّا.
 مصادر 


تصنيف:تاريخ د الجاپون
تصنيف:مقالات فيها مصدر و 3000 بايت
تصنيف:بلدان د ؤقيانوسيا
تصنيف:دولة ݣزيرة
موريشيوس

موريشيوس ؤلا جزر موريس (بلموريسية: Moris - بلفرانساوية: Maurice - بلينݣليزية: Mauritius) هي بلاد أرخبيل ف لمحيط لهندي، جات من الشرق د إفريقيا، تقريبا 2000 كم عليها، و 860 كم على أقرب بلاصة ليها، اللي هي ماداݣاسكار. موريس فيها 4 د لجزر كبار، مفرقين ف لبحر، و هو اللي تيخلّي لمنطقة لإقتصادية اللي تابعاليها كبيرة بزاف و تاتفوت 2 د لمليون كم مربع.

أول أوروپيين وصلو لموريس كانو هوما لبرتغاليين ف 1507، و لكن ماداوهاش فيها. ف 1598 حتلّو لهولانديين لجزر ولكن خلاّوهم ف 1710. ف 1715، خدات فرانسا لجزر، ولكن ف 1810 خداتها منها بريطانيا، اللي بقات محتلاها تال 1968، اللي هو التاريخ د لإستقلال د جزر موريس.

تيسكنو ف جزر موريس تقريبا 1.2 مليون د الناس، و لعاصمة ديالها هي پور لوي. ماكايناش لغة رسمية ف الدستور د لبلاد، لأغلبية د الناس تيهضرو لموريسية، و ف لحوايج الرسمية تيخدّمو لينݣليزية ولا لفرانساوية. لفلوس اللي تاتخدّم هي الروپي لموريسي. موريس ماكاناوش فيها سكان أصليين ملّي تكتاشفاش، و عليها جاوليها ناس من بلايص بزاف، و ولاّت دولة مخلطة، ساكنين فيها لهندوس ولمسيحيين ولمسلمين. لجزر د موريس كانت هي لبلاصة لوحيدة ف لعالم اللي كان ساكن فيها الطير ديال الدودو، اللي نقارض ف 1662 من مورا ما بقاو تيصيّدوه بزاف د الناس اللي جاو للجزيرة.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
تصنيف:دولة ݣزيرة
جمهورية لكونݣو

لجمهورية د لكونݣو (بلفرانساوية:République du Congo - بلكيتوبا: Repubilika ya Kôngo - باللينݣالا: Republíki ya Kongó)، اللي معروفة تا ب "لكونݣو برازاڤيل" ولاّ غي "لكونݣو" هي بلاد جات ف وسط إفريقيا. تاتحدّها من لغرب لݣابون، من الشمال لغربي لكاميرون، من الشمال جمهورية وسط إفريقيا، من الشرق جمهورية لكونݣو ديموقراطية، من لجنوب أنݣولا، من لجنوب لغربي لمحيط لأطلسي.

لبلاصة اللي فيها لجمهورية د لكونݣو سكنو فيها لقبايل د لبانطو هادي شي 3000 عام، و كانو تيخدمو ف لبيع و الشرا على لواد د لكونݣو. ف 1880 ستعمرات فرانسا لبلاد، و دخلاتها مع لمستعمرات لفرانساوية د إفريقيا لإستوائية. ستاقلات لجمهورية د لكونݣو ف 1960، و دازت من بزاف د لحوايج موراها (ولاّت دولة ماركسية لينينية من 1969 ل 1992، و موراها تحلو لبيبان باش يكونو نتخابات فيها بزاف د لأحزاب). الرئيس د لكونݣو هو دونيس ساسو نݣيسو، هو الرئيس د لبلاد من 1979 لدابا (من غير 5 سنين ما بين 1992 و 1997 اللي كانت فيها حرب أهلية).

تسيكنو ف لجمهورية د لكونݣو تقريبا 5.2 مليون د الناس و لعاصمة ديالها هي برازاڤيل. اللغة الرسمية د لبلاد هي لفرانساوية، و عاد كاين جوج لغات وطنية هوما: اللينݣالا ف الشمال، و لكيتوبا ف لجنوب. لفلوس اللي كاتخدّم هي لفرنك د وسط إفريقيا. لإقتصاد د لكونݣو تيعوّل بزاف على لپيطرول، اللي تيدخّل 85% من لمدخول ديال الدولة. لجمهورية د لكونݣو داخلة مع بزاف د لمنضمات دولية، بحال لأمم لمتحدة، ليتيحاد ليفريقي، لمنضمة لعالمية د لفرونكفونية، لمجموعة لإقتصادية د بلدان وسط إفريقيا، و لحركة د عدم لإنحياز.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
جمهورية لكونݣو الديموقراطية

لجمهورية د لكونݣو الديموقراطية (ب لفرانساوية: République démocratique du Congo) ل ف واحد لفترة كانت معروفة ب الزايير هي واحد لبلاد جات ف لوسط د إفريقيا. كانت سميتها زايير من 1971 تال 1997، قبل ماتبدل سّمية. لكونݣو الديموقراطية هي أكبر بلاد من ناحية لمساحة ف إفريقيا جنوب صّحرا، وتاني أكبر بلاد فإفريقيا من مورا لجزائر. تاتحدها من الشمال جمهورية إفريقيا لوسطانية وجنوب السودان، من الشرق أوݣاندا، رواندا، بوروندي وطنزانيا، من لجنوب زامبيا و أنݣولا، ومن لغرب لمحيط لأطلسي ولجمهورية د لكونݣو.

أول آثار ديال بنادم سكن لبلاصة اللي فيها لكونݣو الديموقراطية كاترجع ل 90.000 عام.

ف 1885 تنظًم مؤتمر ف برلين قسًم إفريقيا ما بين لأوروبيين وتعطات لأراضي دلكونݣو الديموقراطية للماليك د بلجيكا ليوپولد التاني، وولاًت لملك لخاص ديالو. كان فديك لوقت استغلال خايب للناس وماتو لملايين بسبابو. ف 1908 أتولي لكونݣو تابعة للدولة د بلجيكا بلاصة ماتكون د الماليك، وأتولي سميتها لكونݣو لبلجيكية. ف 1960 أتستاقل لبلاد وغايكون پاطريس لومومبا هو أوًل رئيس وزراء ديالها.

تيسكنو فجمهورية لكونݣو الديموقراطية تقريبا 105 مليون د الناس، ولعاصمة ديالها هي كينشاسا. لوغة الرسمية هي لفرانساوية، ولكن كاين بزاف د اللغات اللي تيتخدًمو كل نهار بحال لكونݣو و اللينݣالا والسواحيلي واللوبا كالانݣا. لعملة اللي كاتخدُم ف لبلاد هي لفرنك لكونݣولي، والرئيس ديال لبلاد من 2019 لدابا هو فيليكس تشيسيكيدي.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
جنوب السودان

جنوب السودان، رسميا لجمهورية د جنوب السودان (بلعربية: جمهورية جنوب السودان - بلينݣليزية: Republic of South Sudan) بلاد ماكاطّلش على لبحر، جات فالشمال د شرق إفريقيا. تاتحدّها من الشرق إتيوپيا، من الشمال السودان، من لغرب جمهورية وسط إفريقيا، من لجنوب لغربي جمهورية لكونݣو ديموقراطية، من لجنوب أوݣاندا، ومن لجنوب الشرقي كينيا.

جنوب السودان وحدا من أجدد الدول ف لعالم. كانت طرف من السودان، و خرجات منها ف 2011 من مورا حرب طويلة، سالات باستفتاء صوتو فيه 98.83% من الناس باللي كانو باغين لإستقلال. ملّي ستاقلات لبلاد، دخلات نيشان ف حرب أهلية، سالات نهار 22 فبراير 2020، اللي هو النهار اللي تسينات فيه اتفاقية سلام ما بين الرئيس سالڤا كير و النائب ديالو رييك ماشار.

تيسكنو ف جنوب السودان تقريبا 12.8 مليون د الناس، و لعاصمة ديالها هي جوبا. اللغات الرسمية د لبلاد هوما لينݣليزية و لعربية، و عاد كاين كتر من 60 لغة اللي محسوبة لغات وطنية. لفلوس اللي كاتخدّم هي لجنيه د جنوب السودان. لبلاد داخلة مع بزاف د لمنضمات الدولية بحال لأمم لمتحدة و لإتحاد لإفريقي و لمجموعة د شرق إفريقيا.

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
جورجيا

جورجيا (ب لجورجية: საქართველო) هي بلاد جات ما بين الشرق د أوروپا و لغرب د آسيا، بالضبط ف لمنطقة د لقوقاز. تيحدّها من لغرب لبحر لكحل، من الشمال روسيا، من لجنوب تركيا و أرمينيا، و من الشرق أزيربيدجان.

جورجيا من الدول اللوالا ف لعالم اللي دخلو ف لمسيحية، و كان داكشي ف لقرن الرابع لميلادي. فاللول د لقرن 19 دخلات جورجيا مع لإمبراطورية الروسية و بقات تابعا ليها تا طاحت ف 1917. من مورا 4 سنين د ليستيقلال، دخلات لجيوش ديال لبولشوڤيك للبلاد و دخّلوها مع ليتيحاد السوڤياتي ف 1922. ملّي طاح ليتيحاد ف 1991 ستاقلات لجمهورية د جورجيا و دخلات فأزمة قتيصادية و مشاكل فالتسعينات. ف 2003 وقعات تورة ف لبلاد تسمّات التورة د لورد كانت كاطّالب بإصلاحات ديموقراطية. النتيجة د هاد التورة كانت هي باللي لعلاقة د لبلاد مع روسيا خيابت و وقعات بيناتهم حرب ف 2008.

تيسكنو ف جورجيا تقريبا 3.7 مليون د الناس و لعاصمة ديالها هي تبيليسي. اللغات الرسمية ف لبلاد هوما لجورجية و لأبخازية، و لفلوس اللي كاتخدّم فيها هي اللاري. النضام د لحكيم فيها هو جمهورية برلمانية. جورجيا داخلة مع بزاف د لمنضمات دولية بحال لأمم لمتحدة و لمجلس لأوروپي و منضمة التجارة لعالمية، و عاد باغا تدخل لمنضمات آخرا بحال لإتحاد لأوروپي و الناطو.

 مصادر 


تصنيف:بلدان د أسيا
تصنيف:بلدان د ؤروپا
تصنيف:مقالات فيها مصدر و علاين 3000 بايت
تصنيف:لقوقاز
جيل جيلالة

جيل جيلالة (Jil Jilala) مجموعة مغريبية غنائية تأسسات عام 1972 و مازالا كاتغني تا ليوم رغم عتزال ؤلا موت بزاف ديال لأعضاء ديالها. تعرفات ب أغانيها لخاصة سيرتو اللي كتبها محمد كهرمان و تا ب لأغاني لقدام ديال لملحون اللي عاودات حياتهوم بحال قصيدة "الشمعة" و قصيدة "الرعد".

 أعضاء لمجموعة 

 حميد الزوغي : مول لفكرة و لمؤسس اللول.
 مولاي الطاهر الأصبهاني : لغنا و لإيقاع (لبندير).
 محمد الدرهم : لغنا و لإيقاع (الطبل).
 سكينة الصفدي : لغنا.
 محمود السعدي : لغنا.
 عبد الرحمن باكو : لغنا و لهجهوج.
 محمد كهرمان : زجال.

 تاريخ لمجموعة 
مول لفكرة ديال التأسيس كان هو حميد الزوغي، اللي كان كايخدم بزاف ف لمسرح و التقافة الشعبية لمغريبية. و فاللول دخل مولاي الطاهر و سكينة و الدرهم و السعدي و باكو معاه ف لفرقة لمسرحية ديالو. و كانو كايقدمو أغاني شعبية موخودة من الترات خصوصا لملحون و كانت كاتعجب لجمهور بزاف، بعض لمرات أحسن ڭاع من لمسرحيات. و تما زعمو يطلقو لمجموعة.

 مصادر 

تصنيف:مجموعة د لموسيقا مغريبية
تصنيف:مراكش
تصنيف:مقالات فيها مصدر و علاين 3000 بايت
حسنية أݣادير

حسنية أݣادير ( بلأمازيغية: ⵜⴰⵎⵓⵏⵜ ⵜⴰⵡⵏⵏⵓⵏⵜ ⵜⴰⵍⵃⴰⵙⴰⵏⵜ ⵏ ⵓⴳⴰⴷⵉⵔ تامونت تاونوت تلحاسانت نوݣادير) هي واحد لفرقة مغريبية تأسسسات فعام 1946 فأݣادير وكانت من بين لفراقي اللي حاربوا الاحتلال وتخلقات ضد فيه، وهي فرقة سوسية لمشجعين ديالها أغلبية من ناس سوس. خدات هاد لفرقة البطولة جوج مرات مزدية 2001 و2002.

 لجوائيز 
 لمنافسات لوطنية لمنافسات الدولية الدوري لمغريبي ديال لمحتريفين اللول (2) : 
 دات لبوطولا: 2001-2002 و 2002-2003.
 تكلاسات الرتبة 3: 2017-2018 و2018-2019.
 كاس لعرش :
 لعبات فالنهائي: 1962-1963 و2005-2006 و2018-2019.
 الدوري لمغريبي ديال لمحتريفين التاني (1) :
 دات لبوطولا: 1970-1971.
 تكلاصات الرتبة 2: 1957-1958. كاس محمد الخامس 
 تكلاصات تانية:1988.
 دوري أبطال إفريقيا  
 دور تاني:2003.
 دور تاني:2004 .
 كاس لكونفيديرالية لافريقية
 ربع النهائي: 2019.
 نصف النهائي:2020.
 دور تاني:2007

 لكوايرية دلفرقة (2023-2024) 
{| class="wikitable sortable mw-collapsible mw-collapsed" style="font-size:75%;" width="50%" {|
!نيميرو
!السمية
!لجنسية
|-
| colspan="3" style="background:red;" | لحراس
|-
|1 || مهدي الجرباوي || 

|-
|65 || هشام المجاهد || 

|-
| - || بدر الدين عبير || 

|-
| colspan="3" style="background:red;" | الديفاع
|-
|16 || إلياس القاضي || 

|-
|28 || زكريا عامي
|| 

|-
|4|| ياسين رامي || 

|-
|3||  مهدي خلاتي  || 
|-
|40|| طارق الستاتي || 
|-
|11|| ابراهيم دحمون || 

|-
|-
| colspan="3" style="background:red;" | وسط التيران
|-
|14|| عبد الله آيت إبراهيم || 

|-
|20|| بدر الدين أكتوبر || 

|-
|21|| صلاح الدين باهي || 

|-
| -|| محمد أمين كتيبة || 

|-
|22|| جلال طشطاش || 

|-
|42|| سفيان المودان || 

|-
|2|| حمزة فاضل || 

|-
| colspan="3" style="background:red;" | لهوجوم
|-
|10|| |فيدي بن تشوج || 

|-
|99|| |جونيور مبيلي || 

|-
|9|| |جوي أميان || 

|-
|18|| كاتولوندي كاتي ||

|-

 لكوايرية دلفرقة (2019-2020) 
+نيميروالسميةلجنسيةتاريخ ليزدياد لحراس1  فهد الأحمدي  
  13 شهر 4، 198032  اسماعيل قاموم  
   29 شهر 6، 199655  عبد الرحمان الحواصلي  
  20 شهر 12، 1984 الديفاع2  عبد الحكيم باسين  
  20 شهر 8، 19944  ياسين الرامي  
  26 شهر 3، 19875 أمين الصاديقي  
  17 شهر 7، 198915  سفيان بوفتيني    3 شهر 5، 199421 بكاري ماني  
  26 شهر 7، 199430 النعمة البلالي  
  8 شهر 4، 1994 وسط التيران6 سعد المرسلي  
 16 شهر 3، 19988 عبد العالي الخنبوبي  
  20 شهر 2، 199117 عماد الكيماوي  
  11 شهر 8، 199320 المهدي أوبيلا  
  17 شهر 8،  199222 زهير الشاوش  
  14 شهر 1، 198913 كريم آيت محمد  
  27 شهر 1، 200010 عبد الحفيظ ليركي  
  8 شهر 8،  1990 لهوجوم16محمد بنحساين  
  12 شهر 5، 199725يوسف الفحلي  
  27 شهر 4، 199727أيوب الملوكي  
  21 شهر 2، 19957 ماليك سيسي   7 شهر 6، 1994

 مصادر 


تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
حكيم زياش

حكيم زياش (تزاد ف 19 مارس 1993  ف درونتن ف هولاندا) كوايري مغريبي كايلعب معا لوداد لمغريبي و مع لمنتخب لمغريبي. زياش كايتلقّب ب "السحّار"، لي هوّ لقب عطاوه ليه لمشجعين ديال فرقتو لقديمة أياكس أمسطردام.

 مسيرتو الكروية 

 الاحتراف 
بدا زياش لمسيرة ديالو ف لفرقة د هيرينڤين ف 2012، ولعب فيها عاماين قبل ماتشريه لفرقة د تڤينتي. ف 2016 مشا لأياكس أمسطردام ولعب فيها ربع سنين، من موراها شراتو تشيلسي ف الصيف د 2020. لعب مابين 2023 و 2025 ف لفرقة د ڭالاطاساراي ف تركيا. داز من فرقة الدحيل لقطرية، و بقى مدة بلا فرقة حتى خداتو لوداد.

 المنتخاب 
حكيم زياش كان يمكنلو يختار يلعب مع لمغريب ولا هولاندا. ف 2015 ختار يلعب مع لمغريب, ومن ديك الساعة وهو مع لمنتخاب د لمغريب. ف 2018 لعب ف كاس لعالام د روسيا مع لمغريب، اللي تقصا فيها لمنتخب ف الدور اللًّول.

ف فبراير 2022، قرر زياش يعتازل لعب دّولي معا لمونتخاب د لمغريب بسباب خلالف معا المدرب. ؤ ف شتنبر د نفس لعام، عاود رجع ل لمونتخاب مورما تبدل لمودريب ديالو، و قدرو يوصلو لدومي فينال ديال كاس لعالم 2022 ف قطر.

 جوائز 
 معا لفراقي 
+پالماريس ف لفراقي د حكيم زياش (8 د لبوطولات)  أياكس أمسطردام (3)   تشيلسي (3)  ڭالاطاسراي (2) بوطولا د هولاندا
 بطل ف 19-2018
 كاس د هولاندا
 بطل ف 19-2018
 سوپركوپ د هولاندا
 بطل ف 19-2018 دوري أبطال ؤروپا
 بطل ف 21-2020
 سوپركوپ د ؤروپا
 بطل ف 2021
 كاس لعالام د لفراقي
 بطل ف 2021 بوطولا د تركيا
 بطل ف 24-2023
 سوپركوپ د تركيا
 بطل ف 24-2023

 مصادر 

تصنيف:زيادة 1993
تصنيف:كوايري مغريبي
تصنيف:هولانديين من أصل مغريبي
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:لعابا د كاس لعالم 2018
تصنيف:لعابا د كاس إفريقيا 2023
دار بوعزة

دار بوعزة مدينة مغريبية و جماعة ترابية حضرية كاينة ف إقليم نّواصر، جهة دّار لبيضا سطات، ساكنين فيها 149980 واحد، على حسب لإحصاء لعام 2014.

 تعليم 
 نسبة لأمية (نّاس لّي ما كايعرفوش يقراو ولا يكتبو) : 26,6%
 نسبة سّكان لّي قاريين فوق الليسي (ليسي و جامعة): 13,6%

 إقتصاد 
 نسبة نّاس نّشيطين (لّي يقدرو يخدمو): 53%
 نسبة لبطالة (نّاس لّي ما خدامينش و تايقلبو على خدمة): 12,5%
 نسبة نّاس اللي خدامين ف دّولة (ولا لبيطاليين اللي سبق ليهوم خدمو): 3,8%
 نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):56,8%

 مصادر 

تصنيف:جهة الدار البيضاء سطات
تصنيف:مدون د لمغريب
تصنيف:جماعة قروية ف إقليم النواصر
تصنيف:بلايص مسكونين ف إقليم النواصر
دجيبوتي

دجيبوتي (ب لعربية: جمهورية جيبوتي - ب لفرانساوية: République de Djibouti) هي بلاد جات ف لقرن لإفريقي اللي جا ف شرق إفريقيا. تاتحدها إيريطيريا من الشمال، إتيوپيا من لغرب و لجنوب، الصومال من لجنوب الشرقي، و لبحر لحمر و خليج عدن من الشرق.

فاللخر د لقرن 19 ستعمرات فرانسا لبلاصة اللي فيها دجيبوتي دابا، و سمّاتها "الصومال لفرانساوي". بقا هاد ليستيعمار تال 1977، اللي هو لعام اللي ستاقلاّت فيه لجمهورية د دجيبوتي. ف 1990 دخلات لبلاد ف حرب أهلية مورا ما دابزو بزاف على شكون أيحكم، و بقات هاد لحرب تال 2000 فين دارو اتفاقية باش يتقاسمو لحكم.

تيسكنو ف دجيبوتي شويا قل من مليون د الناس، و لعاصمة ديالها هي مدينة دجيبوتي. اللغات الرسمية د لبلاد هوما لعربية و لفرانساوية، و لفلوس اللي كيتخدّمو هوما لفرنك د دجيبوتي. دجيبوتي داخلة ف بزاف د لمنضمات بحال لأمم لمتحدة و لإتحاد لإفريقي و لجامعة د الدول لعربية.

 مصادر 


تصنيف:بلدان د إفريقيا
ضومينيكا

دومينيكا (ب لينݣليزية: Commonwealth of Dominica) هي بلاد جزيرة جات ف لبحر د لكاريبي. أقرب جزر ل دومينيكا هوما ݣوادلوپ من الشمال و لمارتينيك من لجنوب، و هوما بجوج جزر تابعين ل فرانسا.

أول مرًة وصلو لبويض للجزيرة د دومينيكا هي مع كريسطوف كولومبوس، و هو اللي سمًاها دومينيكا (اللي تاتعني نهار لحدً باللاتينية) حيت وصلو لتما نهار لحدً 3 نونبر 1493. كانت فرانسا أول بلاد حتلات دومينيكا و موراها عطاتها لبريطانيا، اللي حتلاتها من 1763 تال 1978.

تيسكنو ف دومينيكا تقريبا 74.000 واحد، و لعاصمة ديالها هي روسو. اللغة الرسمية هي لينݣليزية و لفلوس اللي كاتخدًم هي الدولار د شرق لكاريبي. دومينيكا معروفة بالطبيعة ديالها، و بالطير ديال باباغيو اللي هو الرمز لوطني اللي كاين فالشعار د لبلاد.

 مصادر 


تصنيف:بلدان د أمريكا الشمالية
تصنيف:دول مدون
تصنيف:دولة ݣزيرة
الداخلة

دّاخلة مدينة مغريبية جات ف شبه د ڭزيرة الداخلة، على الساحل ديال لمحيط لأطلاسي. ف السنوات اللخرة ولات كاتجبد ليها السياح، سيرتو لي كيبغيو يمارسو رياضة السورف ؤلا لكايت-سورف.

 جغرافيا 
اللاڭون ديال الداخلة مكلاصي موقع ديال رامسار من 2005، بحكم التنوع الطبيعي د لعشوب و لحوت لي فيه، لبعض منها نادر، منها 120 نوع د الرخويات و 41 نوع د لحوت. لمساحة د اللاڭون 40000 هيكطار، و الطول ديالو 37 كيلوميطر، و هو مفصول على لبحر ب واحد السيستيم ديال لكتبان الرملية.

هاد لموقع هوّ تاني أهم واحد ف لمغريب لي كيهاجرو ليه الطيور، و التقديرات كيڭولو بلي جاو ليه علاين 60000 طير مابين 1995 و 2000.

 ف التقسيم لإداري 
دّاخلة كاتّعتابر جماعة ترابية حضرية كاينة ف إقليم واد دّهاب، جهة دّاخلة واد دّهاب، ساكنين فيها 102098 واحد، على حسب لإحصاء لعام 2014.

 تعليم 
 نسبة لأمية (نّاس لّي ما كايعرفوش يقراو ولا يكتبو) : 21,1%
 نسبة سّكان لّي قاريين فوق الليسي (ليسي و جامعة): 17,4%

 لإقتصاد 
لإقتصاد ديال الداخلة معتامد سيرتو على التوريزم و الصيد د لحوت.

 إحصائيات 
 نسبة نّاس نّشيطين (لّي يقدرو يخدمو): 57,6%
 نسبة د الشوماج (نّاس لّي ما خدامينش و تايقلبو على خدمة): 12,4%
 نسبة نّاس اللي خدامين ف دّولة (ولا لمشومرين اللي سبق ليهوم خدمو): 17,8%
 نسبة نّاس اللي خدامين ف لپريڤي (ولا لمشومرين اللي سبق ليهوم خدمو):54,2%

 مصادر 


تصنيف:جهة الداخلة وادي الذهب
تصنيف:مدون د لمغريب
تصنيف:بلايص مسكونين ف إقليم وادي الذهب
رواندا

رواندا رسميا لجمهورية د رواندا (بلينݣليزية: Republic of Rwanda - بلفرانساوية: République du Rwanda - بلكينيارواندا: Repubulika y'u Rwanda - بالسواحيلي: Jamhuri ya Rwanda) هي بلاد ماكاطلش على لبحر جات ف الشرق د إفريقيا. تاتحدّها طنزانيا من الشرق، أوݣاندا من الشمال، جمهورية لكونݣو ديموقراطية من لغرب، و بوروندي من لجنوب. رواندا بلاد طالعة فلإرتفاع، و تاتسمّا ب "لبلاد ديال ألف هضبة". رواندا معروفة تا باللي فيها الضايات بزاف، و هي وحدا من لبلايص اللي تينبع فيها لواد د النيل.

رواندا معروفة ف لعالم بلمجزرة لكبيرة اللي وقعات فيها ف 1994، ما بين لقبايل د لهوتو و التوتسي، و اللي مات فيها كتر من مليون واحد. من مورا هاد لوقيتة لكحلة، تقادات شويا لأمور ف لبلاد، و دابا ولاّ عندها اقتصاد مزيان، و عندو أكبر نسبة د النمو ف إفريقيا (تيطلع ب 8% ف لعام).

تيسكنو ف رواندا تقريبا 12.6 مليون د الناس و لعاصمة ديالها هي كيݣالي. لبلاد عندها ربعا د اللغات رسمية هوما لينݣليزية و لفرانساوية و لكينيارواندا و السواحيلي. ف 2008، بدلات رواندا اللغة اللولا ديالها اللي كاتخدّم ف التعليم و لإدارة من لفرانساوية للينݣليزية. لفلوس اللي كيتخدّمو ف لبلاد هوما لفرنك الرواندي. رواندا داخلة مع بزاف د لمنضمات دولية بحال لأمم لمتحدة و لإتحاد لإفريقي و لكومونويلث (واخا ماعمرها ما كانت مستعمرة ديال بريطانيا).

 مصادر 


تصنيف:بلدان د إفريقيا
تصنيف:مقالات فيها مصدر و 3000 بايت
روني ديكارط

روني ديكارط ؤلا ديكارت (ب لفرانساوية René Descartes) تزاد ف 31 مارس 1596 ؤ مات ف 11 فبراير 1650، هو فيلسوف، ؤ عالم دلماط ؤ لفزيك فرانساوي، كيسميوه بـ"بو لفلسفة لعصرية"، ؤ بزاف من لأطروحات د لفلسفة لغربية لي جات موراه، هي مبنية على لأطروحات ديالو، ؤ لي مازالا كتقرا حتال ليوم، خصوصًا لكتاب "شوفات ف لفلسفة للولا-1641" لي مازال هو لاباز ل أكترية د لافاكات دلفلسفة. من جهة خرة ديكارت عندو تأتير كبير ف لماط، حيث قدر يختارع سيستيم د لماط تسمى ب سميتو "سيستيم لإحداتيات دّيكارتية"، لي هو لاباز للولا د لهندسة تحليلية، هادشي لي خلاه من شّخصيات لمهمة ف تاريخ ثّورة لعلمية.

بيرتراند راسل ف كتابو تاريخ لفلسفة لغربية عتابر ديكارط "لمؤسس ديال لفلسفة لعصرية" حيت هوّ أول فيلسوف كبير لي ستوعب مزيان التورة د الصيونص سيرتو ف لفيزيك و لفلك، و دخّلهوم ف السيستيم لفلسفي ديالو لي حاول يبنيه من الساس ديالو بلا مايعتامد على لفلسفات لي سبقوه.

 لكوجيطو 
ديكارط هو مول لمثال لمعروف ب كوݣيطو  لي ݣال فيه "أنا كنفكر، إدن أنا كاين ".

 مصادر 


تصنيف:فيلسوف
تصنيف:بيوغرافيا د رجال
تصنيف:زيادة 1596
تصنيف:وفيات 1650
تصنيف:ناس توفاو ف سطوكهولم
تصنيف:مقالات فيها مصدر و علاين 3000 بايت
تصنيف:عصر تنوير
تصنيف:فلاسفة طبيعيين